CELEX: C2006/326/102
Language: fi
Date: 2006-12-30 00:00:00
Title: Asia C-489/06: Kanne 27.11.2006 — Euroopan yhteisöjen komissio v. Helleenien tasavalta

30.12.2006   
            
            
               FI
            
            
               Euroopan unionin virallinen lehti
            
            
               C 326/50
            
         Kanne 27.11.2006 — Euroopan yhteisöjen komissio v. Helleenien tasavalta
   (Asia C-489/06)
   (2006/C 326/102)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: M. Patakia ja X. Lewis)
   
      Vastaaja: Helleenien tasavalta
   Vaatimukset
   
               —
            
            
               Yhteisöjen tuomioistuimen on todettava, että Helleenien tasavalta ei ole noudattanut julkisia tavaranhankintoja koskevien sopimustentekomenettelyjen yhteensovittamisesta 14.6.1993 annetun neuvoston direktiivin 93/36/EY (1) 8 artiklan 2 kohdan eikä lääkinnällisistä laitteista 14.6.1993 annetun neuvoston direktiivin 93/42/ETY (2) 17 ja 18 artiklan mukaisia velvoitteitaan, koska se on hylännyt CE-vaatimustenmukaisuusmerkinnällä varustettuja lääkinnällisiä laitteita koskevat tarjoukset ilman, että kreikkalaisten sairaaloiden toimivaltaiset hankintaviranomaiset olisivat kaikissa tapauksissa noudattaneet direktiivissä 93/42/ETY säädettyä menettelyä
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissiolle tehtiin kantelu siitä, että julkisten sairaaloiden Kreikassa tekemiä hankintoja koskevan hankintamenettelyn yhteydessä on hylätty lääkinnällisiä laitteita syistä, jotka koskevat näiden laitteiden ”yleistä soveltuvuutta ja käyttöturvallisuutta”, huolimatta siitä, että nämä laitteet on varustettu CE-merkinnällä, ja ilman, että kaikissa tapauksissa olisi noudatettu lääkinnällisistä laitteista annetussa direktiivissä 93/42/ETY säädettyä menettelyä.
   Julkisia tavaranhankintoja koskevien sopimustentekomenettelyjen yhteensovittamisesta annetun direktiivin 93/36/EY mukaan nämä hankintamenettellyt on järjestettävä niin, että perusteena käytetään kansallisesti voimaan saatettuja eurooppalaisia standardeja, eurooppalaisia teknisiä hyväksymisiä tai yhteisiä teknisiä eritelmiä. Komissio katsoo, että kreikkalaiset hankintaviranomaiset, jotka ovat kyseessä olevissa tapauksissa päättäneet, että CE-merkintä ei ole asianmukainen ja sitova tae tarjouksessa mainittujen tuotteiden soveltuvuudesta, ilman, että kyse olisi ollut mistään säädetystä poikkeustapauksesta, jossa poikkeaminen direktiivin säännöksistä olisi sallittua, ovat rikkoneet asiaa koskevia 8 artiklan 2 kohdan mukaisia velvoitteitaan.
   Samanaikaisesti komissio vetoaa lääkinnällisistä laitteista annetun direktiivin 93/42/ETY, jossa säädetään erityisistä ja yksinomaisista menettelyistä, jotka koskevat vaatimustenmukaisuuden varmistamista ja markkinoille saattamista sekä myös tuotteiden soveltuvuuden kiistämistä, säännösten rikkomiseen. Komission käytettävissä olevista tiedoista ilmenee, että kreikkalaiset toimivaltaiset viranomaiset, jotka hylkäsivät tarjoukset, ovat jatkuvasti rikkoneet lääkinnällisten laitteiden soveltuvuuden tarkastamista koskevia lakisääteisiä menettelyjä. Direktiivin 18 artiklassa säädetyn menettelyn kumpaakaan vaihetta ei ole käyty, vaikka toimivaltaiset viranomaiset ovat kiistäneet direktiivin 17 artiklan mukaisen CE-vaatimustenmukaisuusmerkinnän oikeellisuuden.
   Komission mukaan tosiseikat osoittavat lisäksi, etteivät ne toimet, joita kreikkalaiset viranomaiset ovat toteuttaneet poistaakseen edellä mainitut ilmiöt ja joiden riittävyyteen nämä vetoavat, ole riittäviä, ja joka tapauksessa myös yhteisöjen tuomioistuimen oikeuskäytännön mukaan sellaisten kansallisten menettelyn olemassaololla, joilla pyritään käsittelemään kaikki julkisissa hankinnoissa tehdyt lainsäädännön rikkomiset, ei voida perustella sitä, että jäsenvaltio on rikkonut asiaa koskevia yhteisön oikeussääntöjä.
   Komissio katsoo näin ollen, että Helleenien tasavalta ei ole noudattanut direktiivin 93/36/ETY ja erityisesti sen 8 artiklan 2 kohdan eikä direketiivin 93/42/ETY 17 ja 18 artiklan mukaisia velvoitteitaan.
   
      (1)  EYVL L 199, 9.8.1993, s. 1.
   
      (2)  EYVL L 169, 12.7.1993, s. 1.